Source: https://myliptov.sme.sk/c/20500399/radnica-prehrala-sud.html
Timestamp: 2018-08-19 02:21:28+00:00
Document Index: 1474210

Matched Legal Cases: ['súd ', 'súd\n', 'súd ', 'súd ', 'Súd ', 'súd ']

Radnica prehrala súd - myliptov.sme.sk
Radnica prehrala súd
Mesto Liptovský Mikuláš musí zaplatiť vyše stotisíc popradskej spoločnosti.
6. apr 2017 o 13:43 Ľubica Stančíková
Bývalý dom služieb najprv kúpili Popradčania, teraz ho rekonštruuje bratislavská spoločnosť. (Zdroj: MAREK JURIŠ)
LIPTOVSKÝ MIKULÁŠ. O kúpu domu služieb v roku 2014 prejavila záujem popradská spoločnosť.
Radnica vtedy vypísala verejnú súťaž, podmienkou pre zapojenie sa bolo zloženie zábezpeky vo výške 100-tisíc eur. Firma zaplatila, súťaž vyhrala. Zostávalo jej zaplatiť zvyšných 930-tisíc eur za kúpu nehnuteľnosti v centre mesta.
Nestalo sa tak, radnica čakala, firma zvyšok peňazí nezaplatila. Mesto preto od kúpnopredajnej zmluvy odstúpilo.
K predaju vtedy nedošlo a radnica vypísala ďalšiu súťaž, pretože dom služieb chcela predať. Novú súťaž vyhrala bratislavská spoločnosť Vincentis, ktorá sa už pustila do prerábky a dnes fungujú v postupne prestavovanom obchodnom dome prvé obchody.
Poslanci dohodu neschválili
Popradská firma sa ale minulý rok ohlásila s tým, že chce naspäť 100-tisíc. Mestu navrhla mimosúdnu dohodu s tým, že žiadali 50-tisíc eur.
Návrhom sa zaoberali aj poslanci mestského zastupiteľstva. Výsledkom bolo odporúčanie, aby mesto nepristúpilo na mimosúdnu dohodu.
„Pokiaľ by si spoločnosť bola istá, že je v práve, nežiadala by mimosúdnu dohodu a rovno mesto žalovala,“ povedal vlani v júni poslanec Alexander Slafkovský.
Zdôraznil, že nie je v poriadku, ak mesto vyhlási súťaž, v ktorej jasne stanoví, že požaduje aj finančnú zábezpeku a ten, kto vyhrá napokon kúpnu sumu ani nezaplatí. „A my potom musíme súťaž opakovať a vrátiť mu peniaze. Veď to sa môže opakovať stále dookola,“ dodal.
Rozhodnutie je definitívne
Spoločnosť si vrátenie zábezpeky nárokovala súdnou cestou. Okresný súd uznal, že mesto musí peniaze vrátiť. Mesto sa odvolalo a krajský súd nedávno potvrdil rozhodnutie okresného súdu.
„Súd rozhodol, že mesto musí zaplatiť sumu 100-tisíc eur, ktorú získalo ako zálohu na predaj domu služieb,“ potvrdil liptovskomikulášsky primátor Ján Blcháč.
„Vlani sme predkladali návrh o mimosúdnom vyrovnaní. Dohoda nebola schválená, spoločnosť šla na súd a ten mesto prehralo. Žiaľ, je to tak, mali sme uprednostniť dohodu pred súdom,“ uzavrel primátor.
1. Pri tragédii v Tatrách zahynuli dvaja Liptáci 201
2. Dedinku na vode zničili po pár dňoch Foto 23
3. Dielo človeka alebo prírody? Prečo je Chopok samý balvan 21
4. Rannú zrážku s nákladným vlakom v Okoličnom neprežil starší muž 14
5. Na severe Slovenska letí najviac marihuana 5
6. Hygiena zakázala kúpanie pri jánskom penzióne Foto 5
7. Mikulášania posielajú tranzitné nákladiaky preč 3
8. Trinásť prevádzok získalo Liptovskú hviezdu kvality 2
9. Kaplnku v Trlenskej doline jezuiti obnovili Foto 2
10. Polícia odhalila v Ružomberku nelegálnu výrobňu cigariet Video 2
1. Pri tragédii v Tatrách zahynuli dvaja Liptáci 3 040
2. Rannú zrážku s nákladným vlakom v Okoličnom neprežil starší muž 1 090
3. Hygiena zakázala kúpanie pri jánskom penzióne Foto 254
4. Dielo človeka alebo prírody? Prečo je Chopok samý balvan 233
5. Dedinku na vode zničili po pár dňoch Foto 200
6. Na severe Slovenska letí najviac marihuana 188
7. Kaplnku v Trlenskej doline jezuiti obnovili Foto 136
8. Mikulášania posielajú tranzitné nákladiaky preč 95
9. Na Babkách bude najťažší bežecký kilometer 63
10. Trinásť prevádzok získalo Liptovskú hviezdu kvality 58
2. Dedinku na vode zničili po pár dňoch Foto 1 539
3. Hygiena zakázala kúpanie pri jánskom penzióne Foto 1 494
4. Rannú zrážku s nákladným vlakom v Okoličnom neprežil starší muž 1 090
5. Mikulášania posielajú tranzitné nákladiaky preč 907
6. K liptovským partizánskym bunkrom láka mladých populárna hra Foto 479
7. Na Babkách bude najťažší bežecký kilometer 468
8. Dva tímy mali strelecké hody, dali desať gólov 452
9. Kaplnku v Trlenskej doline jezuiti obnovili Foto 392
10. Duatlon zmení dolinu na pretekárske pole 331
1. Hygiena zakázala kúpanie pri jánskom penzióne Foto 6 790
2. K liptovským partizánskym bunkrom láka mladých populárna hra Foto 3 502
3. Pri tragédii v Tatrách zahynuli dvaja Liptáci 3 040
4. Polícia odhalila v Ružomberku nelegálnu výrobňu cigariet Video 2 717
5. Trinásť prevádzok získalo Liptovskú hviezdu kvality 2 350
6. Dedinku na vode zničili po pár dňoch Foto 2 252
7. Rannú zrážku s nákladným vlakom v Okoličnom neprežil starší muž 1 090
8. Horské lúky robia život bohatším Foto 928
9. Mikulášania posielajú tranzitné nákladiaky preč 907
10. Po Hypernove odchádza z bývalého ružomberského kaštieľa aj Hobbi Foto 614
Vyberte si z 23770 nehnuteľností